CELEX: 22002D0238
Language: da
Date: 2002-02-12 00:00:00
Title: 2002/238/EF: Afgørelse nr. 1/2002 truffet af Associeringsrådet EU-Letland den 12. februar 2002 om vedtagelse af de almindelige vilkår og betingelser for Republikken Letlands deltagelse i Fællesskabets programmer

Avis juridique important

|

22002D0238

2002/238/EF: Afgørelse nr. 1/2002 truffet af Associeringsrådet EU-Letland den 12. februar 2002 om vedtagelse af de almindelige vilkår og betingelser for Republikken Letlands deltagelse i Fællesskabets programmer  

EF-Tidende nr. L 082 af 26/03/2002 s. 0006 - 0007

Afgørelse nr. 1/2002 truffet af Associeringsrådet EU-Letlandden 12. februar 2002om vedtagelse af de almindelige vilkår og betingelser for Republikken Letlands deltagelse i Fællesskabets programmer(2002/238/EF)ASSOCIERINGSRÅDET HAR -under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side(1), særlig artikel 109, ogud fra følgende betragtninger:(1) I henhold til artikel 109 i Europaaftalen og bilag XVIII hertil kan Letland deltage i Fællesskabets rammeprogrammer, særprogrammer, projekter eller andre foranstaltninger inden for en lang række områder. Efter protokollen kan der endvidere føjes andre EF-områder til listen.(2) I henhold til artikel 109 fastsættes vilkårene og betingelserne for Letlands deltagelse i disse aktiviteter af associeringsrådet.(3) De specifikke betingelser, herunder de finansielle følger, for deltagelse i hvert fællesskabsprogram bør aftales mellem Kommissionen for De Europæiske Fællesskaber og Letlands kompetente myndigheder -TRUFFET FØLGENDE AFGØRELSE:Artikel 1Letland kan deltage i alle de af Fællesskabets programmer, der er åbne for deltagelse fra central- og østeuropæiske kandidatlande, i overensstemmelse med bestemmelserne om vedtagelse af disse programmer.Artikel 2Letland yder et finansielt bidrag til Den Europæiske Unions almindelige budget, der svarer til de specifikke programmer, som Letland deltager i.Artikel 3Repræsentanter for Letland kan deltage som observatører og for de punkter, der vedrører Letland, i de forvaltningsudvalg, der er ansvarlige for at overvåge de programmer, som Letland bidrager finansielt til.Artikel 4For projekter og initiativer, der forelægges af deltagere fra Letland gælder så vidt muligt samme betingelser, regler og procedurer vedrørende de pågældende programmer som for medlemsstaterne.Artikel 5De specifikke vilkår og betingelser, herunder finansielle bidrag, for Letlands deltagelse i hvert enkelt program aftales mellem Kommissionen og Letlands kompetente myndigheder. Hvis Letland anmoder om ekstern bistand fra Fællesskabet i henhold til Rådets forordning (EØF) nr. 3906/89 af 18. december 1989 om økonomisk bistand til visse lande i Central- og Østeuropa(2), kan ovennævnte specifikke vilkår og betingelser fastsættes på grundlag af en finansieringsprotokol.Artikel 6Denne afgørelse gælder i en ubegrænset periode.Den kan opsiges skriftligt af hver part med seks måneders varsel.Artikel 7Senest tre år efter denne afgørelses ikrafttræden og hvert tredje år herefter kan associeringsrådet revidere gennemførelsen af afgørelsen på grundlag af Letlands faktiske deltagelse i et eller flere af Fællesskabets programmer.Artikel 8Denne afgørelse træder i kraft på den første dag i måneden efter associeringsrådets vedtagelse af afgørelsen.Udfærdiget i Bruxelles, den 12. februar 2002.På associeringsrådets vegneI. BerzinsFormand(1) EFT L 26 af 2.2.1998, s. 3.(2) EFT L 375 af 23.12.1989, s. 11. Senest ændret ved forordning (EF) nr. 2666/2000 (EFT L 306 af 7.12.2000, s. 1).